
                 06.10.2010. a nr…..

Projekteerimistingimuste määramine

(Kangelaste pr 15 korterelamu fassaadide osaline rekonstrueerimine)

1. ASJAOLUD JA MENETLUSE KÄIK

22.09.2010. a KÜ KANGELASTE 15, registrikood 80159068, mille esindajana tegutseb juhatuse liige Natalja Novožilova, taotles Narva Linnavalitsuse Arhitektuuri- ja Linnaplaneerimise Ametilt projekteerimistingimusi Kangelaste pr 15 korterelamu fassaadide osaliseks rekonstrueerimiseks. 
2. ÕIGUSLIKUD ALUSED

2.1    Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.2    Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.

3. OTSUS

3.1 Määrata projekteerimistingimused Kangelaste pr 15 korterelamu fassaadide osalise rekonstrueerimise ehitusprojekti koostamiseks järgnevalt:
	3.1.1. ÜLDANDMED



	3.1.1.1 Taotleja andmed: KÜ KANGELASTE 15, registrikood 80159068;

              Kangelaste pr 15-85, 20603 Narva.
3.1.1.2 Krundi aadress, mille kohta esitatakse taotlus: Kangelaste pr 15. 
3.1.1.3  Ehitisregistri andmed: elamu 90 krt, 9 korrust, ehitisregistri kood 118000483.

	3.1.1.4  Projekteerimistingimuste koostamise alus:     

3.1.1.4.1 Projekteerimistingimuste 22.09.2010. a taotlus nr 1915/1-12;

3.1.1.4.2 Ehitusseadus1, Narva linna ehitusmäärus;
3.1.1.4.3 Eestis kehtivad normatiivid, EPN, Eesti Standardid.

	3.2 PROJEKTEERIMISE EESMÄRK




Projekti koostamise eesmärgiks on Kangelaste pr 15 korterelamu fassaadide osaline rekonstrueerimine.
	3.3 ÜLDNÕUDED




3.3.1    Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

-  Majandus- ja kommunikatsiooniministri 17.09.2010. a määrus nr 67 „Nõuded ehitusprojektile“;

   - Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti seletuskiri”;

- Eesti Standard EVS 811:2006 „Hoone ehitusprojekt”;

- Eesti Standard EVS 907:2010 „Rajatise ehitusprojekt”;

- Eesti Standard EVS 843:2003 “Linnatänavad”;
- Eesti Standard EVS 812-7:2008 „Ehitiste tuleohutus. Osa 7: Ehitistele esitatava põhinõude, tuleohutusnõude tagamine projekteerimise ja ehitamise käigus”;

-  Siseministri 8.09.2000. a määrus nr 55 „Tuleohutuse üldnõuded”;
-  Vabariigi Valitsuse 27.10.2004. a määrus nr 315 „Ehitisele ja selle osale esitatavad tuleohutusnõuded”;
- Narva Linnavolikogu 30.11.2006. a määrus nr 48 „Narva linna ehitusmäärus” jne.
3.3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud Narva linna peageodeedi poolt.
3.3.3 Projekt (selle osad) peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt. 

3.3.4 Tiitellehel, seletuskirjas ja jooniste kirjanurkades esitada vastutavate spetsialistide originaalallkirjad.
3.3.5 Projekt peab olema heaks kiidetud kõigil ehitusseadusega ettenähtud juhtudel.

3.3.6 Projekti koosseisus esitada originaalkooskõlastused (ettevõtte nimetus, kooskõlastaja nimi, kuupäev, telefon).
3.3.7 Esitada projekti nimetus vastavalt projekteerimistingimustele.

3.3.8 Hoone inventeerimisjoonised (tüüpiliste korruste plaanid, hoone püstlõige), projekti tellija lähteülesanne, Narva Linnavalitsuse korraldus projekteerimistingimuste kinnitamise kohta esitada ehitusprojekti lisadena.
3.3.9 Tehnilised näitajad esitada vastavalt Majandus- ja Kommunikatsiooniministri 24.12.2002. a määrusele nr 69 „Ehitise tehniliste andmete loetelu“.
3.3.10 Esitada töödekorraldamise projekt (Narva linna ehitusmäärus § 23).

3.3.11 Esitada Narva Linnavalitsuse Arhitektuuri- ja Linnaplaneerimise Ametile eskiis heakskiidu saamiseks. Eskiis koostada kooskõlas Eesti Standardiga EVS 811:2006 „Hoone ehitusprojekt”. Eskiisprojektis esitada vähemalt 2 välisviimistluse ja värvilahenduse varianti parima tulemuse saavutamiseks.
3.3.12 Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks ehitusprojekt vähemalt kahes identselt komplekteeritud eksemplaris. Majandus- ja kommunikatsiooniministri 17.09.2010. a määruse nr 67 „Nõuded ehitusprojektile“ § 16 lõike 1 kohaselt tuleb ehitusloa taotlemiseks esitada ehitusprojekt eelprojekti staadiumis või ehitusloa taotleja valikul mõnes järgnevas ehitusprojekti staadiumis. Ehitusseaduse § 33 lõike 2 punkti 2 kohaselt tuleb kasutusloa saamiseks esitada ehitusprojekt, mille kohaselt ehitis on ehitatud. Lähtudes Majandus- ja kommunikatsiooniministri 17.09.2010. a määruse nr 67 „Nõuded ehitusprojektile“ § 12 lõikest 2 on ehitamise aluseks tööprojekt. 

	3.4  ARHITEKTUURSED JA LINNAEHITUSLIKUD TINGIMUSED


3.4.1 Piirdetarindite soojustamine: esitada soojustatud piirdetarindite lõiked, fassaadide soojustamise skeem, soojustehnilised arvutused koos valemitega (d-soojaisolatsiooni paksus võtta nagu X). Korruste plaanidel esitada projekteeritava soojaisolatsioonimaterjali kiht. 

3.4.2 Lubatud välisseinte ja sokli välisviimistlus: dekoratiivkrohv, dekoratiivsed fassaadiplaadid (nt värvitud/terrasiit tsementkiudplaadid).
3.4.3 Lubatud lodžade piirdetarindite välisviimistlus: profiilplekk, dekoratiivsed fassaadiplaadid (nt värvitud/terrasiit tsementkiudplaadid). 
3.4.4 Välisviimistluse ja värvilahenduse pass esitada projekti koosseisus.
3.4.5 Korruste avade täitmine või kinnimüürimine ning uute vaheseinte projekteerimine: vastavalt Ida-Eesti Päästekeskuse nõuetele. Esitada tüüpiliste korruste avade täitmise plaanid, akende ja uste spetsifikatsioon, uute vaheseinte lõiked. Näidata akende avamise suunad. 

3.4.6 Sillutisriba ja prügikonteineri platsi projekteerimise korral esitada konstruktiivsed lõiked ja kasutatavate materjalide spetsifikatsioon.
3.4.7 Muud nõuded: vastavalt ekspertiisiotsustele, projekti tellija lähteülesandele ning Ida-Eesti Päästekeskuse nõuetele.
3.4.8 Krundi piirded: ei ole lubatud. 
3.4.9 Parkimiskohad ja sissesõidutee: vajadusel lahendada Kangelaste pr 15 kinnistu piirides. Soovitame sissesõiduteeks ümberehitada Kangelaste pr 15 territooriumi idaosas asuv jalakäijate tee. Kangelaste prospekti poolset sissesõitu ei ole lubatud projekteerida antud projekti raames.
3.4.10 Lubatud teekatted: muruga kombineeritav kivisillutis (murukivid), teekattekivid, asfalt. Kinnistusiseste teede rekonstrueerimise ja projekteerimise korral esitada teekatte lõige ja põhilised pinnakatete tööde mahud. Asfaldi ja teekattekivide kasutamise korral esitada vertikaalplaneerimise joonis. 

3.4.11 Keskkonnakaitsemeetmed, tuleohutusmeetmed, jäätmekäitlus: lahendada projekti koosseisus.
3.4.12 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee.
3.4.13 Asendiplaan esitada krundi geodeetilise mõõdistuse alusel. Asendiplaanil esitada tabel: „Ehitiste eksplikatsioon” (nimetus, ehitisregistri kood, olulised tehnilised andmed, märkus).

3.4.14 Värvivaated esitada mõõtkavas 1:100 või 1:250. Vaadetel näidata sissepääsude detaillahendused, vaadete suunad ja tähistused, akende ja uste värvitoonid, välisviimistluse materjalid, värvikoodid, värvikataloogi nimetus jne. Metallosade värvitoonid esitada RAL kataloogi järgi.

	3.5  ERITINGIMUSED




3.5.1    Enne projekteerimise algust tuleb läbi viia hoone tarindite seisundi tehniline ekspertiis. 
            Otsus lisada projekti kausta. Soovitused ja järeldused võtta arvesse projekteerimisel.
3.5.2 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.
3.5.3 Kui sissesõidutee projekteerimine puudutab kvartalisisest sõiduteed, siis esitada Narva Linnavalitsuse Linnavara- ja Majandusameti kooskõlastus.

	3.6 KOOSKÕLASTUSED




3.6.1  Ida-Eesti Päästekeskus.

3.6.2  Narva Linnavalitsuse Arhitektuuri- ja Linnaplaneerimise Amet.
	4.  RAKENDUSSÄTTED




4.1    Käesolevad projekteerimistingimused on kehtivad kuni 05.10.2012. a.
4.2    Käesolev korraldus jõustub alates teatavakstegemisest.
4.3    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Tarmo Tammiste

Linnapea

Ants Liimets

	
	Linnasekretär

